Le Mespris de la vie et consolation contre la mort/« Si j’ay crain autre-fois, homme pusillanime »
# Le Mespris de la vie et consolation contre la mort/« Si j’ay crain autre-fois, homme pusillanime »

### CLVI.

Si j'ay crain autre-fois, homme pusillanime Le courrous de la mort, helas ! j'estois charnel Sujet à passion, or je ne suis plus tel Le Seigneur par la foy en mon ame s'imprime

Le Seigneur par la foy me conjoint & s'ublime A sa divinité, qui me rend immortel, Et purgeant de son sanc le crime originel De l'esprit d'innocence au baptesme m'anime

Je t'embrasse, mon DIEU, ah! mon DIEU, je le croy Que mon salut sera avancé par la foy Pourveu qu'ne bien croyant ta volonté je suive

Je t'embrasse, ô mon DIEU, & quand le froid trespas Ceste masse de chair renversera la bas Fait que malgré la mort ma foy demeure vive.

